नई दिल्ली. देश के पूर्वी छोर पर स्थित असम और बिहार जैसे राज्य कमाई के मामले में भले ही सबसे निचले पायदान पर हैं, लेकिन यात्री वाहनों (कार, वैन और यूटिलिटी वाहन) की सेल्स में ग्रोथ के मामले में ये महाराष्ट्र और गुजरात जैसे राज्यों से आगे निकल गए हैं। सियाम (SIAM) की ओर से जारी आंकड़ों के मुताबिक चालू वित्त वर्ष यानी 2018-19 की पहली तिमाही के दौरान 30 फीसदी से ज्यादा सेल्स ग्रोथ दर्ज करने वाले आठ राज्यों में से 5 राज्य (असम, बिहार, सिक्किम, नगालैंड और मिजोरम) पूर्वी रीजन से रहे। इससे पहले वित्त वर्ष 2017-18 में पूर्वी रीजन की ग्रोथ 17 फीसदी रही थी, वहीं वेस्टर्न रीजन की ग्रोथ महज 6 फीसदी, नॉर्थ की 12 फीसदी और साउथ की ग्रोथ 3 फीसदी रही थी।